als_Latn dik_Latn sag_Latn
Prokuroria për Krime të Rënda po kryen veprimet e fundit të hetimeve të dosjes penale ndaj 7 të pandehurve, te akuzuar për dy vrasje dhe 3 atentate, dy prej të cileve me eksploziv në Vlorës dhe Tiranë.
Nën akuze: Julian Sinanaj, si vrasës me pagesë, Ndriqim Gjokona si ndihmës i SInanajt dhe personi, që gjente mjetet dhe armët, me të cilat kryeheshin ekzekutimet. Per kete akuze te fundit gjykohet edhe Alban Mexhaj i cili i ka shitur dy pistoleta Julian SInanajt. Si porosites te vrasjeve janë dy kushërinjte Andon dhe Genis Mëhillaj. Ne kete rol do të gjykohet edhe biznesmeni Ilir Karçini dhe i arrestuari Marjon Mitro.
Po cilat janë ngjarjet qe rendojne mbi 7 të pandehurit dhe si arriti policia dhe prokuroria në gjurmët e tyre?!
Dosja voluminoze që tashmë eshte pranë Gjykatës së Krimeve të Rënda, ben me dije se gjithçka nisi pas konfliktit mes vrasësit Julian Sinanaj dhe ndihmësit të tij Ndriçim Gjokona. Ky i fundit, nga frika e ekzekutimit, kërkoi ndihmë nga policia duke rrefyer ngjarjet ku ishte përfshirë. Gjatë dëshmisë, Gjokona tregoi edhe planin e rradhes së Julian Sinanaj për të vrare një biznesmen gazi në Tiranë. Ishte kjo deshmi, që coi policinë në arrestimin e Sinanajt, pak para se të kryente ekzekutimin e radhës në janar të këtij viti. Pas prangosjes, Sinanaj pranoi të flase duke zbardhur disa nga veprat e pazbuluara,qe i kish bere me porosi të personave që u arrestuan më pas.
Për ngjarjen e 26 gushtit 2012, në Orikum, te vrasjes se Sokol Veizit, do të gjykohet Julian SInanaj si vrasës, dhe Ndricim Gjokona si ndihmes. Ndersa porositës është Andon Mëhillaj. Për këtë vrasje, Mëhillaj, i kishte premtuar Sinanajt një sipërfaqe prej 1500 m2 tokë në Orikum, por pas vrasjes i kishin dhënë një apartament 60 m2 në Orikum.
Julian Sinanaj do të gjykohet edhe si personi, që vuri eksploziv në banesën e Ardian Kollozit, më 1 qershor 2013 në Vlorë. Për këtë ngjarje,ai ishte paguar me 3 mijë euro nga dy kushërinjte Genis dhe Andon Mëhillaj, por nuk dihen motivet e ketyre te fundit..
Për vrasjen e biznesmenit Agron Çela të 20 gushtit 2013 në Vlorë serish eshte nen akuze Julian Sinanaj. Sinanaj mësohet se per kete akt,ka përfituar 35 mijë euro, te paguara nga Andon Mëhillaj.
Julian Sinanaj do të përgjigjet edhe për vrasjen e mbetur në tentativë ndaj shtetasit J.Metushi në Vlorë. Krim të cilin akuzohet se e ka porositur Marjon Mitro kundrejt shumës prej 20 mijë euro. Por meqense Sinanaj nuk kishte pranuar ta kryente, Mitro i kishte kërkuar ndërtimin e një bombe me cellular. Bombë e cila më 13 dhjetor 2013 u gjet poshtë makinës së ish-prefektit të Vlorës Besnik Dervishi. Gjatë deklarimeve të tija, Mitro ka pretenduar se ishte ai personi që i kishte vendos sasin e tritolit pasi nuk e kishte ndihmuar për të mos i prishur parkingun e lokalit në Vlorë.
I penduari i kësaj dosje, SInanaj akuzohet edhe për vrasjen të mbetur në tentativë të biznesmenit të gasit P.Bare. Sipas akuzës, dy kushërinjët Mëhillaj i kanë prezantuar biznesmenit të pandehur Ilir Karçini vrasësin Sinanaj, i cili ka marr përsipër vrasjen e biznesmenit Bare. Për kryerjen e kësaj vrasje Karçini kishte paguar 150 mijë euro, duke konsumuar veprën penale të “sigurimit të kushteve për kryerjen e një krimi”.
Por dorëzimi i Gjokonës, bëri që policia të arrestoi Sinanajn më 25 janar 2014 vetëm pak metra larg biznesmenit Bare të cilin po e ndiqte për ta ekzekutuar.
Të 7 të pandehurit e kësaj dosje, akuzohen për 10 vepra të rënda penale, si “grupi strukturuar kriminal”, “akte terroriste”, “akte terroriste të mbetur në tetnativë”, “vrasjes me paramendim”, “vrasjes me paramendim të mbetur në tentativë”.abcnews
Vrasjet me pagesë në Tiranë e Vlorë, krimet e rënda ngrenë akuzë për 7 persona
Prokuroria për Krime të Rënda po kryen veprimet e fundit të hetimeve të dosjes penale ndaj 7 të pandehurve, te akuzuar për dy vrasje dhe 3 atentate, dy prej të cileve me eksploziv në Vlorës dhe Tiranë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn